दुनिया का सबसे बड़ा वर्किंग आईफोन होने का दावा, ओरिजिनल फोन की तरह चलता है
यूट्यूबर मैथ्यू बीम ने दुनिया का सबसे बड़ा आईफोन बनाने का दावा किया है, जिसकी लंबाई 7 फीट है। उन्होंने कहा,'मुझे टेक्नोलॉजी पसंद है और मेरे पास यूट्यूब पर कुछ सबसे बड़े बिल्ड बनाने का इतिहास है। इसलिए मैंने अपने स्क्रिल्स को टेस्ट करने और
अमेरिकन यूट्यूबर मैथ्यू बीम ने दुनिया का सबसे बड़ा आईफोन बनाने का दावा किया है, जिसकी लंबाई 7 फीट है। उन्होंने कहा, 'मुझे टेक्नोलॉजी पसंद है और मैंने यूट्यूब पर कुछ सबसे बड़े बिल्ड बनाए हैं। अपनी स्किल को टेस्ट करने के लिए ही मैंने दुनिया का सबसे बड़ा वर्किंग आईफोन बनाने का फैसला लिया।'
इससे पहले साल 2020 में यूट्यूबर ZHC ने दुनिया का सबसे बड़ा आईफोन बनाने का दावा किया था, जिसकी लंबाई 6 फीट थी। हालांकि अभी ऑफिशियल तौर पर आईफोन 14 प्रो मैक्स सबसे बड़ा आईफोन है, जिसकी हाइट 6.33 इंच है।
टीवी को बनाया आईफोन की डिस्प्ले
मैथ्यू और उनकी टीम ने टच स्क्रीन वाली टीवी को 7 फीट लंबे आईफोन का डिस्प्ले बनाया है, जिसको मैक मिनी के साथ असेंबल किया है। ओरिजिनल आईफोन की तरह ही इसका साइड और बैक पैनल डिजाइन किया है, जिसमें मैट फिनिश दी गई है। इसके साथ ही इसमें लॉक, वॉल्यूम अप-डाउन बटन और म्यूट बटन भी दिए गए हैं, जो वर्क भी करते हैं।
ओरिजिनल आईफोन की तरह ही वर्क करता है यह फोन
7 फीट का आईफोन रेगुलर आईफोन की तरह ही वर्क करता है। यूट्यूबर मैथ्यू बीम ने दिखाया कि इस फोन में अलार्म सेट करने, सभी ऐप्स यूज करने, एपल पे के जरिए पेमेंट करने के साथ सभी रेगुलर आईफोन के फीचर्स वर्क करते हैं। इसके साथ ही यूट्यूबर ने फोन से सेल्फी ली और वीडियो कॉल भी करके दिखाया।
दुनिया का सबसे बड़ा पिज्जा बनाने का भी दावा
यूट्यूबर ने अपने चैनल के डिस्क्रिप्शन में लिखा है, 'ऐसा नहीं कि हमने सिर्फ सबसे बड़ा आईफोन कस्टमाइज किया है, बल्कि मैंने दुनिया का सबसे बड़ा पिज्जा (132 फीट) भी बनाया है।'